open-index/open-wikipedia-markdown huggingface dataset:
ISO 3166-2:AD

**ISO 3166-2:AD** geografia kodeak definitzen dituen estandarra da: Andorrari dagokion ISO 3166 estandarraren atala da.

## Kodeak 
## Ikus, gainera 
* ISO 3166
* ISO 3166-2
* Andorraren banaketa administratiboa

## Kanpo estekak
REXX

**REXX**(*REstructured eXtended eXecutor*) IBM-n garatutako programazio lengoaia Michael Cowlishawek sortutakoa.

## Kanpo estekak 
*  REXX lenguaia.
Vicente Aranda

**Vicente Aranda Ezquerra** (Bartzelona,  - Madril, ) zinema zuzendaria izan zen.

## Biografia 
1943an Venezuelara atzerriratu zen eta informatikako NCR enpresan kargu inportanteak izan zituen. 1956an Espainera bueltatu zen eta Instituto de Investigaciones y Experiencias Cinematograficasera sartu nahi izan zuen sorterik gabe batxilergoa bukatu ez zuelako.

Orduan Bartzelonara joan zen eta bere ekoiztetxea eraiki zuen eta bere lehen filma, *Brillante porvernir* (1965), zuzendu zuen. Bere hurrengo bi filmak, *Fata Morgna* (1966) eta *Las Crueles* (1969) oso garrantzitsuak izan ziren izendatutako Bartzelonako Eskola, beldurrezko filmak egiteko asmoarekin.

1992. urtean zuzendari onenaren Goya Saria eman zioten.

## Filmografia 
## Ikus, gainera
* Espainiako zinema
* Kataluniako zinema
* Zerrenda:Bartzelonar ospetsuak
Pastora Vega

**Pastora Vega** (Madril, 1960ko maiatzaren 28a - ) espainiar aktorea eta zuzenbide lizentziaduna. Pastora Imperioren iloba da. *Y sin embargo, te quiero* telebistako programan hasi zen aurkeztele gisa. 1985an zinemara pasa zen eta Gonzalo Suarezen *Los pazos de Ulloa* filman debuta egin zuen.

Vicente Arandaren *El Lute II: mañana seré libre* eta *Todos los hombres sois iguales* filmentan bere senarra Imanol Ariasekin lan egiten du. Baita ere, *Un asunto privado* filman, Imanol Ariasek zuzendutako filman agertzen da.Honekin bi seme ditu.

## Filmografia 
**Zinea:**

**Telebista:**

## Kanpo estekak
Arroka ultramafiko

[thumb|350px|Arroka ultramafikoen sailkapenak, [olibino, ortopiroxeno eta klinopiroxenoen portzentaietan oinarrituta. Berdez mantuko peridotiten konposizio arruntena.]]
**Arroka ultramafiko** edo **ultrabasiko**ak silize kopuru txikia (orokorrean %45etik behera) duten arroka igneo edo eurengandik eratorritako arroka metamorfikoak dira. Normalean MgO kantitatean %18 baino txikiagoa da, FeO asko dute, potasio gutxi eta normalki mineralen %90a baino gehiago mineral mafikoak dira (kolore iluneko mineralak, magnesio eta burdin ugaridunak). Lurraren mantua arroka ultramafikoz osatua dagolea kontsideratzen da.

## Kanpo estekak
Obdukzio

**Obdukzioa** lurrazal ozeanikoa edo mantuko arrokak lurrazal kontinentalaren gainean zamalkatzen deneko prozesua da, plaka tektonikoen muga suntsikor batean. Prozesu hau orogenian zehar gerta daiteke.

Obdukzioa askotan plaka tektoniko txiki bat bi plaka handiren tartean harrapatuta geratzen denean gertatzen da, lurrazal berri gisa atxikituta geratzen delarik. Kaledonia Berria, Kaliforniako Klamath Mendiak eta Oman, Zipre edo Zeelanda Berrian honen adibideak aurki daitezke. Kasu bakan batzuetan gainetik jartzen den mantua ez da ozeanikoa, kontinentala baizik. Honen agerpena Rif eta Mendilerro Betikoetan gertatzen da.

## Kanpo estekak
Alfonso Ungría

**Alfonso Ungría Ovies** (Madril, 1943ko martxoaren 30a - ) zinema zuzendari espainiarra da.

## Biografia 
Ekonomikak ikasketak egin zituen. Antzerkia hasi zuen baina gero zinemara pasa zen. *Escuela de Argüelles*-en parte hartu zuen. Ehun NO-DO baino gehiago zuzendu zituen baina egun batean putetxeko bizitza kontatzen zuen monografiko bat egin zuen eta lanetik bota zuten. Bere lehen bi filmak, *El hombre oculto* eta *Tirarse al monte*, frankismoak zentsuratu zituen.

Film labur batzuk egin ondoren, *El hombre oculto* (1970, Gizon ezkutatua) izan zuen lehenengo film luzea. Zinemaz gainera, telebistarako filmak eta sailak egin izan ditu Espainiako telebista publikorako: *Hasta luego, cocodrilo* (1991). *Soldados* du bere filmik bikainena, Max Auben *Las buenas intenciones* (Asmo onak) eleberrian oinarritua. Bi film egin zituen Euskal Herrian: *Albaniaren konkista* (1983) eta *Ehun metro* (1986).

## Filmografia 
**Zuzendari:**

**Aktore:**

**Gidoigile:**

## Erreferentziak
Ana Leza

**Ana Arana Leza** (Madril, 1962 - ) aktore espainiar ohia da.

Aktorea izan arren, ezaguna da Antonio Banderasekin ezkonduta egon delako 1987tik 1995era arte. *Mujeres al borde de un ataque de nervios* edo *Philadelphia* filmetan agertzen da. Concha Leza aktorearen alaba da.
Fernando Trueba

**Fernando Trueba** (Madril, 1955eko urtarrilaren 18a - ) espainiar zinema zuzendari, gidoigile eta ekoizlea da, David Trueba gidogile eta ekoizlearen anaia.

## Bizitza 
Kazetaritza ikasketak egin ondoren, zinema kritikari izan zen. Film labur batzuk egin eta 1980an egin zuen lehen film luzea, *Ópera prima*. Hurrengo filma Chicho Sánchez Ferlosio kantariari buruzko dokumental bat izan zen, *Mientras el cuerpo aguante* (1982, «Gorputzak eusten dion bitartean»). Komediak egin ditu gehienbat: *Sal gorda* (1983), *Sé infiel y no mires con quién* (1985), *El año de las luces* (1986, «Argien urtea»). 1989an polizi film bitxi bat egin zuen, *El sueño del mono loco* («Tximu eroaren ametsa»). 1993ko *Belle Époque* filmak, komedia hau ere, arrakasta handia izan zuen eta atzerriko film onenari ematen zaion Oscar saria jaso zuen 1994an. 1997an Zinemako hiztegia egin zuen.

## Filmografia 
## Sariak 
Film onenaren hiru Goya sari:
* 1990 - El sueño del mono loco
* 1993 - Belle Époque
* 1999 - La niña de tus ojos

Oscar sari bat:
* 1994 - Belle Époque

## Erreferentziak 
## Kanpo estekak
Hizkuntza gatazka

**Hizkuntza gatazka** gertatzen da elebidunak diren hainbat hizkuntza komunitateetan. Izan ere, bi talde linguistiko kontaktuan daudenean bi egoera gerta daitezke:

* Diglosia: egoera egonkorra da. Hizkuntza bakoitzak funtzio batzuk betetzen ditu eta batak ez du bestea ordezkatzen.
* Hizkuntza gatazka: hizkuntza komunitate bakoitzak bere interesak ditu eta horiek sarri askotan ez dira bateragarriak. Hori gertatzen denean, hizkuntza gatazka sortzen da. Gatazka hau gehienetan ordezkatze prozesu bati loturik doa.

Hizkuntza gatazkaren kontzeptua Kataluniako soziolinguistikak sortu zuen. Haren arabera, kontaktuan dauden bi hizkuntza komunitatek desoreka egoera sortzen dute. Izan ere, horietatik bat menperatzailea izango da eta bestea menperatua.

Baina hizkuntza gatazka ez da determinista, dinamikoa baizik. Horren arabera, hizkuntza gatazka baten ondorioz, hizkuntza komunitatea desager daiteke edo menperatutako hizkuntza euren estatusa berreskuratu dezake.

Eta hizkuntza gatazka ez da kontzeptu negatiboa. Gatazka beharrezkoa izango da egoera soziolinguistikoa iraultzen hasteko. Gatazka barik, normalizaziorik ez da egongo Kataluniako soziolinguistikaren arabera.

## Ikus, gainera 
* Diglosia
* Lovainako afera

## Kanpo estekak
Giacomo della Porta

**Giacomo della Porta** (Porlezza, Lombardia, 1533 aldean – Erroma, 1602) Pizkundeko italiar eskultore eta arkitektoa izan zen. Michelangelok bukatu gabe utzi zituen eraikuntza gehienak amaitu zituen: San Petri basilikako kupula, Farneseko jauregiko galeria eta Kontserbadoreen jauregia. Gesú elizako aurrealdea egin zuen Erroman 1575. urtean. Egin zuen eraikuntza zibila nagusia Aldobrandini etxea da, 1598-1604 bitartean egina, Frascati herrian.

## Biografia 
Giacomo della Porta Lombardiako Porlezza herrian jaio zen. Michelangeloren laguntzailea eta Vignolaren ikasle eta jarraitzailea izan zen. Bi maisu handi horien eragina izan zuen.

Lan gehienak Erroman eta Lazio eskualdean egin zituen. Vignolak amaitu gabe utzi zituen hainbat lanetan aritu zen, eta horietako batzuetan Michelangelok berak ere parte hartu zuen: Capitolio (fatxada eta eskailerak amaitu zituen), Farnese jauregia (goiko loggia), San Petri basilika (kupula egin zuen, Domenico Fontanarekin, Michelangelok diseinatu zuenari zenbait aldaketa eginez), Gesu eliza (kupula, Andre Mariaren eta San Frantziskoren kapera biribilak eta fatxada). Vignolaren egiturei etekin handia atera zien.

Erlijiozko arkitektura, San Luigi dei Francesi-ko fatxada, Madonna dei Monti eliza, San Atanasio dei Greci, eta San Joan dei Fiorentini elizaren amaiera, eta arkitektura zibila, Maffei, Aldobrandini egoitzak, Capitelli plazako egoitzak, Clementino eskola, Jakinduriaren jauregiko patioa, Aldobrandini etxea Frascatin, landu zituen, eta Erromako plaza askotako iturriak egin zituen.

Accademia di San Lucako kide izan zen, eta Elizaren eta nobleen arkitekto ofiziala bihurtu zen. Zenbait eraikin ereduetarako eskemak zehaztu zituen (etxebizitzak, bi ordena gainjarrita dituzten elizen fatxadak, villak), lehenagotik Pizkundeko arkitektoek erabiliak zituztenak.

## Lan nagusiak 
* Oratorio del SS. Crocifisso (1562-1568)
* Gesu eliza (1571-1575)
* Iturria Palazzo Borghese-n (1573)
* Iturriak Piazza Colonna-n (1574)
* Iturri txikia Piazza Navona-n (1574)
* Iturri bat Piazza della Rotonda-n
* Palazzo Senatorio (1573-1602)
* Palazzo della Sapienza (1578-1602)
* Palazzo Capizucchi (1580)
* Santa Maria dei Monti eliza( 1580)
* Sant'Atanasio dei Greci eliza (1581)
* San Luigi dei Francesi elizaren fatxada (1589)
* Fontana delle Tartarughe (1584)
* Santa Maria Scala Coeli eliza
* Palazzo Marescotti (1585)
* Palazzo Serlupi (1585)
* Trinità dei Monti eliza (1586)
* Iturria Piazza alli Monti-n (1589)
* San Petri basilikaren kupula (1588-90)
* Santa Maria in Campitelli plazako iturriak (1589)
* Iturriak SS. Venanzio e Ansovino elizaren parean (1589)
* Fontana della Terrina (1590)
* Palazzo Fani (1598)
* San Paolo alle Tre Fontane eliza (1599)
* San Nicolò in Carcere eliza (1599)
* Palazzo Albertoni Spinola (1600)
* Villa Aldobrandini (1600-02), Frascati herrian
* Aldobrandini kapera (1600-02) Santa Maria sopra Minerva elizan

## Erreferentziak
Mercedes Gallego

**Mercedes Gallego** (Sabadell, 1970eko uztailaren 4a) kataluniar kazetari eta idazlea da. *El Pais* eta *El Correo* egunkariarentzako lan egin du. 2003an, *Telecinco* telebista katearentzako Irakeko Gerran, berriemaile izan zen.

## Lanak 
* *Más allá de la batalla: una corresponsal de guerra en Irak* (Liburua, 2003)
* *Rape in the Ranks: The Enemy Within* (Dokumentalaren gidoia, 2009)
Erronda (Bilbo)

**Erronda** kalea Bilboko Alde Zaharreko kalea da. Kale hau Erriberan hasten da, San Antongo zubiaren ondoan eta Zamudioko atean amaitzen da.

Kale honetan zeuden Bilbo inguratzen zuten harresiak, gaur egun, kale honetako eraikin batzuetan, antzinako harresiaren aztarnak ikus daitezke.

Kale honetan dago Bilboko Alde Zaharreko osasun etxea. Horrez gain, bi kulturgune ere badaude (Gatazka eta Errondabide), zenbait denda, taberna eta eskola ere badago Erronda kalean.

## Historia 
Portua antzinako biltegiaren edo udalerriaren (San Anton eliza dagoen lekuan) aurrean kokalekua zela eta, hiria berehala hasi zen.
Hau gertatu haurretik herritar gutxi bizi egiten ziren itsasadarraren ertz batean.
Hasieran hiru kale bakarrik izan ziren, Somera edo Goienkale, Artekale eta Dendarikale, eliz txiki batekin batera (Santiago katedralaren aurrekoa). Haiek inguratzen harresia ezarri zen, gordeleku batekin (Hiritarrak pobretik baztertzeko). Geroago zubiaren gordelekua bota eta eliza eraiki zuten oraingo San Anton eliza dagoen lekuan.
Bilbo hazten jarraitu zen eta itsas merkataritza garatu zen, halaber, bertako lehen biztanleak itsasadarraren bi aldeetatik hedatzen ziren hiria bezala, eta harresiak ere.
XV. mendean Alde Zaharreko gunea sortu zen, zatirik zaharrena beste lau kaleekin handitu eta gero. Horren ondorioz "Zazpi kaleak" sortu ziren, Bilboko hirigune historikoak gaur egun duen izena hartu zuten eta harresia haien inguruan edatzen jarraitu zuen.
Harresiak Zamudioko atean hasten. Kale bakoitzak errekarantz ematen zuten eta dorretxeak zuten bertan. Gainera geroagoko Erronda kalean beste ate bat zegoen, Ibeniko Atea izenekoa.
Sute handi batek (1571) eta bi uholde arriskuan jarri zuten hiria eta harresiak berriro berritu behar zuten.

Aipatzekoa da, halaber, Zazpikatu Gaztetxea ere kale honetan kokatzen dela.

## Argazki galeria 

Errondabide 15 plaka.jpg|Bilboko harresiaren hondarrean ezarritako plaka.
Placas Miguel de Unamuno en Calle de Ronda 16 Bilbao.jpg|Miguel Unamunoren jaiotetxea adierazten duten plakak.
Errondabide 28 plaka.jpg|*Dindirri* Euskal Dantza Taldearen urteurrena dela eta jarritako plaka.
|.

## Ikus, gainera 
* BIRA
* Zazpikale
* Bilboko Okupazio Mugimendua
* Zabalbide (Bilbao)

## Kanpo estekak 
*  http://maps.google.com/maps?hl=eu&tab=wl

*  Zazpi Katu Gaztetxearen web-orria
Pikatxo

**Pikatxo** Badaiako mendilerroan dagoen mendietako bat da. Arabako mendebaldean dago, Kuartango udalerriko Etxabarri kontzejuaren lurretan. Gailurra itsas mailatik 865 metro gorago dago.

## Igoerak 
* Tortura
* Ezako mendatea (Urbina Eza)
* Aperregi

## Kanpo estekak
Split 77

**Split 77** 1997. urtean Bilbon (Bizkaia) sortutako euskal musika taldea da. 1998an Gaztea maketa lehiaketan entzuleen saria jaso zuten beste hiru talderekin batera.

## Taldekideak 
* Aritz Aranburu (ahots nagusi eta gitarra).
* David "Deibol" Rodriguez (bateria).
* Ekaitz Hernández (baxua).
* Iskandar Rementeria (teklatua).

## Diskografia 
* *Antenna* (2002, Gaztelupeko Hotsak)
* *Mentura* (2004, Noizpop)
* *Split 77* (2010, Noizpop)

## Kanpo estekak 
*  Split 77 Gaztekupeko Hotsaken webgunean
*  Split 77 Noizpopen webgunean
Erronda (argipena)

**Erronda** hitzak adiera zenbait ditu:

* erronda, kalez kale gauez egiten den kantua (ikus, gainera, eskeak); Euskal Herrian, ohikoak dira (edo izan dira) Gabon gauetan, Urtezaharretan, Santa Agata jaietan, inauterietan eta Donibane jaietan;
* **erronda**, patruila batek egiten duen jagoletza-ibilbidea;
* **erronda**, talde batek taberna batean kontsumitzen duen (ikus, gainera, poteoa eta txikiteoa);
* Erronda kalea, Bilbon.
Los chikos de la katana

**Los chikos de la katana** Kung Funk musika taldeak 2005eko ekainaren 30ean kaleratu zuen diskoa da, Musikherriaren zigilupean. Lau abesti ditu eta Kung Funk, abestiak konposatzeko orduan ez da estilo bakarrera mugatzen.

## Kantuen zerrenda 
# *Sexy Baby* (6'20")
# *Viaje al koma etiliko* (3'47")
# *Tira pal monte* (6'54")
# *España huele a culo* (6'53")

## Kanpo estekak 
* Diskoaren azalaren iruditxoa
*  Kung Funken myspacea
*  Kung Funk gaztesarean
Pristina (argipena)

**Pristina** hurrengo esanahiak izan ditzake:

* Pristina, Kosovoko hiriburua.
* Pristina, Kosovoko barruti bat.
Pristina (barrutia)

**Pristinako barrutia** (, *Prištinski okrug*; ) Kosovoko barruti bat da, Pristina hiriburu duena.

## Udalerriak 
Hauek dira Pristinako udalerriak:
Lehenengo izena serbieraz eta bigarrena albanieraz:

* Priština / Prishtina
* Glogovac / Gllogovc
* Kosovo Polje / Fushë Kosova
* Lipljan / Lipjan
* Novo Brdo / Novobërda
* Obilić / Obiliq
* Podujevo / Podujeva

## Posta-kodeak 
## Kanpo estekak
Peć (barrutia)

**Pećeko barrutia** (, *Pećki okrug*; ) Kosovoko barruti bat da, Peć hiriburu duena.

## Udalerriak 
Hauek dira Pećeko udalerriak:

* Peć
* Istok
* Klina

## Posta-kodeak 
## Kanpo estekak
Eretza

**Eretza** mendia Bizkaiko mendebaldean dago, Gueñesko udalerrian kokatuta, eta 887 metroko altuera dauka. Bilboko Ezkerraldean dauden Sasiburuko mendietako altuena da eta Kadagua ibaiaren haran osoa menpean du.

## Igotzeko abiapuntuak 
* Gurutzeta (Barakaldo)
* Errekatxo (Barakaldo)
* Zaldupe (Sodupe)
* Zaramillo (Gueñes)
* Gueñes

## Ikus, gainera 
* Bizkaiko mendien zerrenda
* Eretzako Estazio Megalitikoa

## Argazki bilduma 

Fitxategi:Eretza mendia.jpg|Eretza mendiko iparraldea
Fitxategi:Eretza.jpg|Eretza mendia Ganeran mendiaren magaletatik
Fitxategi:Eretza gaina.jpg|Eretza mendiaren gaina
Fitxategi:Eretza 2.jpg|Eretza mendiaren suebaki bat
Fitxategi:Eretza 4.jpg|Eretza mendiaren igoera bat

## Erreferentziak 
## Kanpo estekak
Mantxako kanala

**Mantxako kanala** (, "Mahuka"; ; ; normandieraz: *Maunche*; ) Britainia Handia eta Frantziako ipar-mendebaldea bereizten dituen Ozeano Atlantikoko itsasoa da.

560 kilometro inguru luze da. Gunerik zabalena 240 kilometrokoa da, eta estuena, berriz, Calaisko itsasartea da, Dover eta Cap Gris Nez (Pas-de-Calais) udalerrien artean, eta 34 km-ko tartea duena. Bestalde, Mantxako kanalak 120 m-ko batez besteko sakonera eta 75.000 km²-ko azalera edo eremua du.

## Uharteak 
Mendebaldeko muturrean Anglo-normandiar uharteak izenekoak daude, Erresuma Batuaren menpekoak baina Normandiatik hurbil daudenak.

## Tunela 
Mantxako tunelak Kent konderria eta Pas-de-Calais departamendua lotzen ditu. 51 kilometro luze da eta 1994an zabaldu zen.

## Hizkuntzak 
Ingelesezko eta frantsesezko hiztunez gain, Mantxako ingurune horretan normandierazkoak ere bizi dira.

## Erreferentziak 
## Ikus, gainera 
* Calaisko itsasartea
* Doverreko itsaslabar zuriak

## Kanpo estekak 
*  Eurotunelaren webgune ofiziala
Prizren (barrutia)

**Prizrengo barrutia** (, *Prizrenski okrug*; ) Kosovoko barruti bat da, Prizren hiriburu duena.

## Udalerriak 
Hauek dira Prizrengo udalerriak:

* Prizren
* Dragaš
* Suva Reka
* Mališevo

## Hizkuntzak 
Albaniera, serbiera eta ingelesez gain, turkiera ere barruti honetako hizkuntza ofiziala da.

## Posta-kodeak 
## Kanpo estekak
Saint Kitts eta Nevisen banaketa administratiboa

thumb|400px|eskuinera
**Saint Kitts eta Nevisko banaketa administratiboa** hamalau parrokiaz osatua dago. Horietatik bederatzi Saint Kittsen daude eta beste bostak Nevisen:

## Saint Kitts 
* Christ Church Nichola Town
* Saint Anne Sandy Point
* Saint George Basseterre
* Saint John Capisterre
* Saint Mary Cayon
* Saint Paul Capisterre
* Saint Peter Basseterre
* Saint Thomas Middle Island
* Trinity Palmetto Point
 
## Nevis 
* Saint George Gingerland
* Saint James Windward
* Saint John Figtree
* Saint Paul Charlestown
* Saint Thomas Lowland

## Kanpo estekak
Trianoko mendiak

**Trianoko mendiak** edo **Grumerango mendigunea** Europako burdin meatzerik garrantzitsuenetakoak izan ziren XIX. mendean. Gaur egun, mendi horietan meatzeen ondorioz, oso paisaia berezia sortu da.
Erromatarren garaietatik izan dira ustiatuak, bertako burdinaren kalitatea eta ugaritasunaren ondorioz, aurkikuntza arkeologikoek (K.O. III eta IV. mendeetako zeramika) eta Plinio Zaharra bezalako historialarien idazkiek frogatzen dutenez. Azken honek K.o. I. mendean, Iberiar Penintsulako iparraldean "burdinazko mendi handi" bat zegoela esaten zuen.

Meatzaldeko eskualdean daude kokatuta, Bizkaiko mendebaldean. Zehazki, mendi hauek Trapagaran (Larreineta eta Zugaztieta) Abanto-Zierbenako (Triano) eta Galdamesko udalerriak barne hartzen dituzte.

## Mugakideak 
thumb|250px|Trianoko mendien beste ikuspegi bat.

Trianoko mendien mugak hauexek dira:

* Iparraldean Trapagarango ibarra.
* Ekialdean Mezpelerreka auzoa eta bere inguruan sortzen den ibarra. Sasiburuko mendilerroa dago hor eta horietan Eretza mendia, Trianoko mendien artean garaiena.
* Hegoaldean Gueñes eta Galdames lotzen dituen errepidea.
* Mendebaldean Barbadun ibarra (Sopuertatik Muskizera doana).

## Tontorrak 
# Ganeran, 823 m  (Grumeran-Triano)
# Pico de la Cruz, 803 m  (Grumeran-Triano)
# Gasterantz, 801 m  (Grumeran-Triano)
# Picomayor, 742 m  (Grumeran-Triano)
# Picomenor, 728 m  (Grumeran-Triano)
# Aldape, 716 m  (Grumeran-Triano)
# El Cuadro, 715 m  (Grumeran-Triano)
# Mendiola, 693 m  (Triano)
# Giuruz, 683 m  (Grumeran)
# Peña Pastores, 673 m  (Grumeran-Triano)
# Peña San Juan, 669 m  (Grumeran-Triano)
# El Granzal, 669 m  (Triano)
# El Gallo, 613 m  (Grumeran-Triano)
# La Rasa, 606 m  (Grumeran-Triano)
# Mendibil, 549 m  (Grumeran-Triano)
# Ventuña, 527 m  (Grumeran-Triano)
# Arnabal, 526 m  (Grumeran-Triano)
# Bitarratxu, 521 m  (Grumeran-Triano)
# Argalario, 514 m  (Grumeran-Triano)
# Peña Helada, 477 m  (Grumeran-Triano)
# Burtzako, 450 m  (Grumeran-Triano)
# Orcón, 442 m  (Grumeran)
# Nabiza, 412 m  (Grumeran)
# Zaitegi, 411 m  (Grumeran-Triano)
# Goronillo, 274 m  (Grumeran-Triano)
# Mota, 202 m  (Grumeran)

## Peñas Negras 
Zugaztieta auzoaren inguruan Peñas Negras Ingurumen Interpretazioko Zentroa dago.

## Erreferentziak 
## Ikus, gainera 
* Euskal Herriko mendilerroen zerrenda
* Triano (Abanto)
* Triano (Ortuella)
* Bodovalle
* Bizkaiko mendien zerrenda

## Kanpo estekak 
*  Peñas Negras interpretazio gunea
Kosovska Mitrovica (barrutia)

**Kosovska Mitrovicako barrutia** (, *Kosovskomitrovački okrug*; ) Kosovoko barruti bat izan zen, Kosovo Serbiako probintzia autonomoan zen garaian, Kosovska Mitrovica hiriburu zuena.

21. mendean, Kosovoko Gerra eta independentzia prozesuaren ondoren, Kosovoko agintariek beraien lurraldeko barruti legaltzat dute, baina estatus hori *de iure* da egiazkoa bakarrik, *de facto* barrutiaren lurralde zati handi bat Ipar Kosovo eskualde disputatuak betetzen du. Eta hiriburua, Kosovska Mitrovica, bitan zatitutako hiri bat da.

## Udalerriak 
Hauek ziren Kosovska Mitrovicako udalerriak:

* Kosovska Mitrovica
* Leposavić
* Srbica
* Vučitrn
* Zubin Potok
* Zvečan

## Mapak 
## Kanpo estekak
Gnjilane (barrutia)

**Gnjilaneko barrutia** (, *Gnjilanski okrug*; ) Kosovoko barruti bat da, Gnjilane hiriburu duena.

## Udalerriak 
Hauek dira Gnjilaneko udalerriak:

* Gnjilane
* Kosovska Kamenica
* Vitina

## Kanpo estekak
Crowdsourcing

***Crowdsourcing***, ingelesezko *crowd* (euskaraz, jendetza) eta *sourcing* (euskaraz, errekrutamendua) hitzetatik, **lankidetza jendetsua** edo **lankidetza irekia** ekimen bat aurrera eramateko pertsona kopuru handi baten lankidetza baliatzearen praktika da, bereziki euren sormena, adimena eta ezaguera eskatuz, ordainduta edo ordainsaririk gabe. *Outsourcing* ingelesezko hitzetik eratortzen da, non enpresek kanpoko zerbitzuak kontratatzen dituzten atza bat burutu edo proiektu bat burutzeko. Bereziki Interneten garapenarekin garatu den praktika da, pertsona askorekin batera harremanetan jarri eta koordinatzeko aukera eskaintzen duelako. *Crowdsourcing* adibide arrakastatsu bat Wikipedia: norberak jartzen duen apurrarekin, beste askoren apurrekin bilduz, guztion eskura jartzen den entziklopedia aske bat sortzen da. Kontzeptua Jeff Howe idazleak eta Mark Robinson editoreak erabili zuten lehen aldiz *Wired magazine* aldizkarian.

## Kanpo estekak
Pristina

**Pristina** (; ; ) Kosovoko hiriburua da. Izen bereko barrutian kokatuta dago, Skopjeko hiriaren ipar-mendebalean. 2000. urtean, 600.000 biztanle inguru zituen.

## Historia 
Serbiako hiriburua izan zen XIV. mendeaz geroztik, 1912an turkiarren esku geratu zen arte. Bulgariarren mende egon zen 1915-1918 urteetan.

## Ondarea 
Aipagarriak dira XV. mendeko meskita, hiritik hurbil dagoen XIV. mende hasierako Gracanica monasterioa eta arkeologia museoa.

## Ekonomia 
Merkataritza eta industria (zurgintza, janari industria, ehungintza, kimika industria) dira ekonomia jarduera nagusiak. Unibertsitatea eta aireportua ere baditu.

## Klima 

## Herri eta hiri senidetuak 
## Erreferentziak 
## Kanpo estekak
.rs

**.rs** Serbiak etorkizunean erabiltzeko gordetako herrialdeentzako goi mailako domeinua da, 2006ko irailaren 26an ISO 3166k RS Serbiarentzako kodea dela ezarri ondoren.

Montenegroren independentzia baino lehen, 2006ko ekainaren 3a, Serbia eta Montenegrok .yu domeinua erabiltzen zuen.

IANAko izenen zerbitzarien zain dabiltza.

## Kanpo estekak 
*  IANA .rs whois informazioa
David Trueba

**David Trueba Rodríguez** (Madril, 1969ko irailaren 10a -) zinema zuzendari, gidoigile, idazle eta aktore espainiarra da.

## Biografia 
Fernando Truebaren anaia txikia da. Bere aitak Lettera 35 idatz makina saltzen zuen eta Davidek ohitura hartu zuen idatz makinetan idaztea.
Kazetaria izan nahi zuen eta ikasketak bukatzean Estatu Batuetara joan zen. Han *American Film Institute*n gidogile kurtso bat egin zuen eta *Los peores años de nuestra vida* gidoia idatzi zuen.

Estatu Batuetara joan aurretik El Pais eta El Mundon lan egin zuen kazetari, *Sopa de Gansos* eta *Querido Rafael* telebistako programetan gidoigile.

1996an *La buena vida* zuzendu zuen eta hurrengo urtean Goya Sariak bi sarietara izendatu zioten. 2000n *Obra maestra* zuzendu zuen. 2004an Academia de Cine Españolan lehendakariodea izendatu zuten. 2005ean *Bienvenido a casa* zuzendutako filma Malagako festibalean zuzendari hoberenaren saria eman zioten.

## Filmografia 
### Gidoigile moduan 
* *"Amo tu cama rica"* (1991)
* *"Los peores años de nuestra vida"* (1994)
* *"Perdita Durango"* (1997)
* *"La niña de tus ojos"* (1998)
* *"Balseros"* (2003)

### Zuzendari eta gidoigile moduan 
* *"La buena vida"* (1996)
* *"Obra Maestra"* (2000)
* *"Soldados de Salamina"* (2002)
* *"Bienvenido a casa"* (2006)
* *"La silla de Fernando"* (2006)
* *¿Qué fue de Jorge Sanz?* TV (2010).
* *Madrid, 1987* (2011).
* *Vivir es fácil con los ojos cerrados* (2013).
* *Salir de casa* (2016).
* *Casi 40* (2018).

### Aktore moduan 
* *"¡Hay motivo!"* (2004)
* *"El elfante del rey"* (2003)
* *"Más pena que gloria"* (2001)
* *"Adiós con el corazón"* (2000)
* *"Airbag"* (1997)
* *"Suspiros de España"* (1995)
* *"Los peores años de nuestra vida"* (1994)
* *"Amo tu cama rica"* (1992)
* *"Evilio"* (1992)

### Nobelak 
* *"Abierto toda la noche"* (1995)
* *"Cuatro amigos"* (2003)
* *"Saber perder"* (2008).
* *"Vivir es fácil con los ojos cerrados*" (2013).
* *"Blitz"* (2015).
* "Tierra de campos" (2017).
* "El río baja sucio" (2019).

## Kanpo estekak
Zeren Zai

**Zeren Zai** musika talde bat izan zen, Gipuzkoan 2004an sortua eta 2011n desegina. Hainbat alorretatik etorrita, pop rock proiektu bati ekiteko asmoz bildutako bost kidek sortu zuten. Hilabete batzuetan hainbat kantu konposatu eta bildu ondoren, 2005. urtearen amaieran beren lehen lana plazaratu zuten, *Gure uhartea*, zuzenean grabatua. 2006an bi taldekide aldatu ondoren, *Lur berrietara* diskoa argitaratu zuten 2007ko udan, estudioan grabatutako lehena.

2009. urtean *Ametsei koloreak margotuz* diskoa argitaratu zuen taldeak. Hainbat kontzertu eman ondoren, taldea 2011n desegin zen. 

## Taldekideak 
* Julen Arzelus (ahotsa).
* Ion Izaga (gitarra elektrikoa).
* Gabi Hernandez (baxua).
* Javier Alberdi (bateria).
* Iraitz Igartza (teklatua eta gitarra).

## Diskografia 
* *Gure Uhartea* (2005).
* *Lur berrietara* (2008).
* *Ametsei koloreak margotuz* (2009).

## Kanpo estekak 
* Taldearen webgune ofizialaren kopia, Web Archive webgunean gordea.
* Facebook kontua.
* Myspace kontua.
* Twitter kontua.
Melanie Griffith

**Melanie Griffith** (New York, 1957ko abuztuaren 9a - ), Estatu Batuetako aktorea da. Tippi Hedren eta Dakota Johnson aktoreen alaba eta ama da, hurrenez-hurren. Steven Bauer, Don Johnson eta Antonio Banderasekin ezkonduta egon zen.

## Filmografia
Armada Gorria

**Armada Gorria** (, Langileen eta Nekazarien Armada Gorria) Boltxebikeek Errusiako Gerra Zibilean, 1918an, osatutako indar armatua izan zen. 1922an, Sobietar Batasuneko armada ofizial bihurtu zen.

Bigarren Mundu Gerran, Armada Gorria munduko handiena bilakatu zen, nahiz eta hurrengo urteetan Txinakoak noiz behinka aurre hartu zion. 1946an **Sobietar Armada** izena jarri zioten, baina Mendebaldean oraindik ere Armada Gorria deitzen zitzaion.

## Kanpo estekak
Jazetania

eskuinera|400px

**Jazetania** (*Chacetania* aragoieraz eta *Jacetania* gaztelaniaz) Aragoiko ipar mendebaldeko eskualdea da. Huesca eta Zaragozako probintzien artean banatzen da.

## Datuak 
* Hiriburua: Jaka
* Hedadura: 1857,9 km²
* Biztanleria: 18.664 biztanle (2010)
* Dentsitatea: 10,05 hab/km²

## Udalerriak 
Aisa, Anso, Aragüés del Puerto/Aragüés de lo Puerto, Artieda, Bailo, Borau, Canal de Berdún, Canfranc/Canfrán, Castiello de Jaca/Castiello de Chaca, Fago, Jaca/Chaca, Jasa/Chasa, Mianos, Puente la Reina de Jaca/Puen a Reina de Chaca, Salvatierra de Esca/Salvatierra d´Esca, Santa Cilia/Santa Cilia de Chaca, Santa Cruz de la Seros/Santa Cruz d´as Serors, Sigüés, Echoko ibarra, Villanua/Billanuga.

## Erreferentziak 
## Kanpo estekak
Chaca

***Chaca*** arrain siluriformeen generoa da, Asiako ur gezetan, India eta Borneo artean, bizi dena. **Chacidae** familia monotipikoa osatzen duen bakarra da.

## Espezieak 
* *Chaca bankanensis* Bleeker, 1852
* *Chaca burmensis* B. A. Brown & Ferraris, 1988
* *Chaca chaca* (F. Hamilton, 1822)
* *Chaca serica* H. H. Ng & Kottelat, 2012

## Erreferentziak
Jaka

**Jaka** (; ) Huescako ipar-mendebaldean dagoen herria da, probintziaren bosgarren populatuena dena. Jazetania/Chacetaniako eskualdearen hiriburua eta udalerri nagusia da. Oroel haitzaren itzalpean kokatzen da.

12.553 biztanle zituen 2005ean.

## Auzoak 
Abay, Abena, Ara, Araguás del Solano, Ascara, Asieso, Astún, Atarés, Badaguás, Banaguás, Baraguás, Barós, Bernués, Bescós de la Garcipollera, Binué, Botaya, Caniás, Espuéndolas, Fraginal, Gracionepel, Guasa, Guasillo, Ipas, Jarlata, Lastiesas Altas, Lastiesas Bajas, Larrés, Martillué, Navasa, Navasilla, Novés, Orante, Osia, Ulle eta Villanovilla

## Inguru naturala 
[thumb|250px|ezkerrera|[Jakako katedralaren barnealdea.]]

Herria Pirinioetako eta Astun eta Candanchuko eski-pistetarako bidean dago kokatuta, Aragon ibaiaren ibarrean. Itsas-mailatik 820 metrotan dago.

## Kultura 
Aipatzekoa da, lehenik eta behin, Jakako katedrala, XI. mendean eraikitzen hasia, erromaniko estilokoa. Halaber, Donejakue Bideak herri horretan igarobide du.

Hizkuntzari dagokionez, udalerrian aragoierazko hiztunak bizi dira.

## Kirola 
* Club Hielo Jaca

## Iruditegia 

Irudi:Jaca - Plaza de la Catedral.jpg|Katedralaren plaza.
Irudi:Jaca-ice-rink.jpg|Jakako izotz pabiloia.
Irudi:Jaca - Casa Borau.jpg|Borau etxea.
Irudi:Jaca - Castillo de San Pedro - Entrada y foso.jpg|San Pedro gaztelua.
Irudi:Ciudadela_Jaca_Vista_Aerea.JPG|Jakako zitadela.

## Ekonomia 
Merkataritza eta nekazaritza (garia, bazka landareak, ardi-azienda). Industria (kimikoa, zementua, elikagaigintza). Urte guztiko turismoa (mendia, elurra).

## Demografia 
## Oharrak 
## Erreferentziak 
## Ikus, gainera 
* Iaca
* Jakako altxamendua

## Kanpo estekak 
*  Jakako Udalaren webgunea
*  Jakako katedrala
Mosa (ibaia)

**Mosa** (; valonieraz: *Moûze*; ) mendebaldeko Europako ibaia da. Frantzian jaioa, Belgika eta Herbehereak zeharkatzen ditu. 925 kilometro luze da eta 34.548 kilometro koadroko arroa drainatzen du.

## Geografia 
Langresko goi-ordokian du iturburua, Frantzian, eta ondoren hegoaldeko Belgika eta Herbehereak igarotzen ditu. 50 kilometroz Belgika eta Herbehereen arteko muga egiten du, eta ondoren Rhin ibaiaren azken adarrekin biltzen da. Ipar itsasora isurtzen da, 925 kilometro eginik.

## Hidrometria 
Mosaren emaria 1911-1999 bitartean neurtu zen Borgharengo estazioan (Limburg, Herbehereak). Ibaiak 21.300 kilometro koadroko eremua drainatua du gune horretan, arro osoaren %&nbsp;62. Batez besteko emaria 246 m³/s da. Emari handiena urtarrilean du (475,5 m³/s), eta txikiena abuztuan (85,1 m³/s).

 
**Mosaren batez besteko emariak (m³/s) Borgharenen neurtuak****Datuak: 1911-1999 bitartean**

Colors=
 id:lightgrey value:gray(0.8)
 id:darkgrey value:gray(0.3)
 id:sfondo value:rgb(1,1,1)
 id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:500
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo

BarData=
  bar:Jan text:Urta
  bar:Fév text:Otsa
  bar:Mar text:Mart
  bar:Avr text:Apir
  bar:Mai text:Maia
  bar:Jun text:Ekai
  bar:Jul text:Uzta
  bar:Aoû text:Abuz
  bar:Sep text:Irai
  bar:Oct text:Urri
  bar:Nov text:Azar
  bar:Déc text:Aben

PlotData=
 color:barra width:30 align:left

 bar:Jan from:0 till: 475.5 
 bar:Fév from:0 till: 447.2 
 bar:Mar from:0 till: 364
 bar:Avr from:0 till: 296
 bar:Mai from:0 till: 188.1 
 bar:Jun from:0 till: 125.9
 bar:Jul from:0 till: 99.5 
 bar:Aoû from:0 till: 85.1 
 bar:Sep from:0 till: 86.7 
 bar:Oct from:0 till: 133.1 
 bar:Nov from:0 till: 259.4 
 bar:Déc from:0 till: 392.5 
 

PlotData=
 bar:Jan at: 475.5 fontsize:S text: 475,5 shift:(-10,5)
 bar:Fév at: 447.2 fontsize:S text: 447,2 shift:(-10,5)
 bar:Mar at: 364 fontsize:S text: 364 shift:(-10,5)
 bar:Avr at: 296 fontsize:S text: 296 shift:(-10,5)
 bar:Mai at: 188.1 fontsize:S text: 188,1 shift:(-10,5)
 bar:Jun at: 125.9 fontsize:S text: 125,9 shift:(-10,5)
 bar:Jul at: 99.5 fontsize:S text: 99,5 shift:(-10,5)
 bar:Aoû at: 85.1 fontsize:S text: 85,1 shift:(-10,5)
 bar:Sep at: 86.7 fontsize:S text: 86,7 shift:(-10,5)
 bar:Oct at: 133.1 fontsize:S text: 133,1 shift:(-10,5)
 bar:Nov at: 259.4 fontsize:S text: 259,4 shift:(-10,5)
 bar:Déc at: 392.5 fontsize:S text: 392,5 shift:(-10,5)
 

## Historia 
Germaniako Erromatar Inperio Santuko mendebaldeko muga markatu zuen, harik eta Westfaliako Itunaren bitartez (1648), Alsazia eta Lorrena Frantziaren mendera igaro ziren arte.

## Erreferentziak 
## Kanpo estekak
Imanol Uribe

**Imanol Karmel Uribe Bilbao** (San Salvador, El Salvador, 1950eko otsailaren 28a - ) zinema zuzendari, gidoilari, aktore eta ekoizle euskalduna da. Horrez gain, Aiete Producciones ekoitzetxearen jabea da Uribe. *Madrilgo Kazetaritza Eskola ofizial*ean hasi zituen bere ikasketak. 1975ean *Zeppo Films* produkzio-etxea eratu zuen, 1979an *Cobra Films* eta geroago *Aiete Films*. Egiten zituen filmak gai nagusia Euskal Herriko gatazka zen. Adibideak dira *El proceso de Burgos*, *La fuga de Segovia*, *La muerte de Mikel* edota *Días contados*. Beste gaiak ere ukitu ditu, arrazakeria *Bwana* filmean, sorginen mundua *La luna negran*.

María Barranco aktorearekin alaba bat dauka.

## Filmagintza 
## Sariak 
## Erreferentziak 
## Kanpo estekak 
*  Imanol Uribe hiru.com-en
Urrezko Maskorra

thumb|Bahman Ghobadi zinemagilea, Urrezko Maskorra eskuetan duela, Donostiako 54. Zinemaldian, 2006an.
**Urrezko Maskorra** Donostiako Nazioarteko Zinemaldiko sari nagusia da. Epaimahai ofizialak ematen du, Sail Ofizialeko lehiaketan parte hartzen duten filmen artean. Gaur egun, Urrezko Maskorra ezin da *ex aequo* eman. 1957an hasi ziren berez sari hori banatzen, Nazioarteko Zinema Ekoizleen Federazioak (FIAPF) jaialdiari maila gorena aitortu zionean.

1957a baino lehenagoko sari nagusiak ez zuen izen hori: Filmik Onenaren Saria zen, besterik gabe. 1980. eta 1984. urteen artean, FIAPFek kategoria gorena kendu zion jaialdiari, eta, ondorioz, urte horien artean emandako sariaren izen ofiziala Nazioarteko Kritikaren Sari Nagusia da. Gainontzean, Urrezko Maskorra eman izan dute urtero.

Sei zinemagilek irabazi dute Urrezko Maskorra bitan: Francis Ford Coppolak (1969an eta 1984an), Manuel Gutiérrez Aragónek (1982an eta 1986an), Arturo Ripsteinek (1993an eta 2000n), Imanol Uribek (1994an eta 1996an), Bahman Ghobadik (2004an eta 2006an) eta Isaki Lacuestak (2011n eta 2018an).

## Urrezko Maskorraren irabazleak 
## Erreferentziak 
## Kanpo estekak 
* Donostiako Zinemaldiaren webgunea
.bu

**.bu** Birmaniari zegokion herrialdeentzako goi mailako domeinua da. 1998an herrialdearen izena aldatu zuten, Myanmar izendatuz, eta ondorioz .mm domeinua esleitu eta *.bu* erabiltzeari utzi zioten.

## Kanpo estekak
Reichstag

[thumb|320px|[Reichstag (eraikina)|Reichstag edo Alemaniako parlamentuaren eraikina.]]
**Reichstag** () Germaniako Erromatar Inperio Sainduko, Ipar Alemaniar Konfederazioko zein Alemaniako Parlamentua izan zen 1945 arte.

Gaur egun, Bundestag () du izena Alemaniako legebiltzar nagusiak. Baina parlamentuaren eraikina "Reichstag" deitzen da oraindik. 1999an inauguratu zen berriz, Norman Foster arkitekto britainiarrak eraberritu ondoren.

## Ikus gainera 
* Reichstag (eraikina)

## Kanpo estekak
Yahoo!

**Yahoo! Inc.** Estatu Batuetako Interneteko enpresa bat da. 1994an Stanford Unibertsitateko bi ikaslek, Jerry Yangek eta David Filok eratu zuten, eta 1996ko apirilaren 12an burtsan kotizatzen hasi zen. Egoitza nagusia Sunnyvale-n (Kalifornia, Estatu Batuak) du. 2005ean Flickr delako argazkiak partekatzeko webgunea erosi zuen. Urte bereko urrian argitaratutako estatistiken arabera, munduko webgune bisitatuena izan zen eta egunero 3400 miloi web orri ikuskatzen zituen.

## Kanpo estekak 
* www.yahoo.com
Erwin Rommel

**Erwin Johannes Eugen Rommel** (Heidenheim an der Brenz, Württemberg, Alemania, 1891ko azaroaren 15a - Herrlingen, Alemania, 1944ko urriaren 14a) alemaniar mariskala izan zen, Bigarren Mundu Gerran Alemaniako armadako zelai-jeneral nabarmenenetako bat. *Deutsches Afrika Korps* guda taldearen buruan, *Basamortuko Azeria* (*Wüstenfuchs*) goitizena jaso zuen Ipar Afrikan egindako kanpaina militar arrakastatsuengatik. Hori dela eta, tropen eta Adolf Hitlerren beraren errespetua ez ezik, Commonwealtheko armada etsaiarena ere lortu zuen.

Ipar Afrikako Ardatzaren porrotaren ondoren, Aliatuen Normandiako Lehorreratzeari eta Frantziako inbasioari aurre egin zion alemaniar armadaren buruan jarri zuten Rommel. Kargu horretan zela, 1944ko uztailaren 20an Hitler hiltzeko konspirazioan parte hartu izana leporatu zioten. Bere buruaz beste egin zuen 1944ko urriaren 14an.

## Bizitza 
Frantziako, Errumaniako eta Italiako fronteetan borrokatu zen Lehen Mundu Gerran. Karrera militarra utzi eta Tübingengo Unibertsitatean ikasi zuen.  Hitler aginpidera iritsi zen arte ez zen Alemaniako armadan sartu (1933). Armadaren eta gazte mugimendu nazien arteko loturaz arduratu zen, eta azken horien artean arrakasta handia izan zuen *Infanterie Greift* (1937, *Infanteria erasoan*), taktika militarrari buruzko eskuizkribua, idatzi zuen.

Führerraren kuartel nagusiko buruzagietako bat izan zen eta 1940. urteko Frantziako kanpainan izan zituen garaipenen ondorioz izendatu zuten *Deutsches Afrika Korps* guda taldeko komandante. Afrikako iparraldean, El-Alameineraino baztertu zituen britainiarrak, eta mariskal egin zuten (1942). Hurrengo neguan, ordea, Tunisiaraino atzeratu behar izan zituen bere mendeko osteak. Europara hots egin zioten baina ezin izan zuen Normandiako lehorreratzea saihestu, eta Bavariara erretiratu behar izan zuen zaurituta.

Mendebaldeko gerra bertan behera uztearen aldeko agertu zen eta horrek Hitlerren susmo txarrak piztu zituen. Hitlerrek bere buruaz beste egiteko agindua eman zion Rommeli 1944 urriaren 14an. 1953. urtean argitaratu zen mariskalaren egunkaria: *The Rommel Papers* *(Rommelen eskuizkribuak).*

## Zinema 
* *The Desert Fox: The Story of Rommel* (1951)

## Erreferentziak
Román Felones

**Roman Felones Morras** (Los Arcos, Nafarroa, 1951ko otsailaren 4a) PSNko politikaria da.

Geografia eta Historian lizentziatua eta Hezkuntza Zientzietan doktoratua, irakaslea eta idazlea ere bada Roman Felones. Gabriel Urralbururen gobernuetan sailburua izan zen. 2007ko hauteskundeetan Nafarroako Parlamentuko kide bihurtu zen. Nafarroa Bairekin akordioa lortzearen aurka agertu da.
Roberto Jiménez

**Roberto Jimenez Alli** (Pitillas, 1973ko irailaren 28) PSNko politikaria da.

Zuzenbidean lizentziaturik, Iruñeko udaleko zinegotzia izan zen 1999-2003ko legegintzaldian, alderdiko bozeramailea izanik. Iruñeko alderdi sozialistako presidenterako hautagaia izan zen, baina Angel Garcia Undianok garaitu zuen. 2007-2011ko legegintzaldian, berriz, Nafarroako Parlamentuan dihardu.

2011ko uztailean, Nafarroako Gobernuko lehenengo lehendakariorde eta Lehendakaritzako, Barneko eta Administrazio Publikoetako kontseilari izendatua izan zen. 2012ko ekainaren 15ean Yolanda Barcinak kaleratu egin zuen gobernu-krisi baten ondorioz.

## Erreferentziak
Guardiola de Berguedà

**Guardiola de Berguedà** Kataluniako udalerria da, Berguedà eskualdean eta Bartzelonako probintzian kokatua. 61,96&nbsp;km²-ko azalera du eta 2009ko urtarrilaren 1eko erroldaren arabera 1.007 biztanle zituen.

## Banaketa administratiboa 
Bi herritan banaturik dago:

## Demografia 
## Ikus, gainera 
* Bartzelonako udalerrien zerrenda
* Bagà ondoko San Lorentzo monasterioa

## Kanpo estekak 
*  Guardiolako udalaren webgunea.
Lliçà de Vall

**Lliçà de Vall** Kataluniako udalerria da, Vallès Oriental eskualdean eta Bartzelonako probintzian kokatua. 10,8&nbsp;km²-ko azalera du eta 2009ko urtarrilaren 1eko erroldaren arabera 6.290 biztanle zituen hamasei gunetan banaturik.

## Demografia 
## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea
Juan José Lizarbe

**Juan Jose Lizarbe Baztan** (Erriberri, 1962ko urtarrilaren 30a) PSNko politikaria da.

Erriberrin jaio arren, bost urte zituelarik Tuterara joan zen bizitzera. Zuzenbidea Zaragozako unibertsitatean ikasitakoan, 1986an hasi zen Iruñean abokatu lanetan, UGTko lege-batzordean. 1994an, sindikatu horretako instituzio idazkaritzan aritu zen. 1994an, beste iruindarrekin batera, Cives Mundi GKE eratu zuen, Beninera laguntza eramateko asmotan.

Politikagintzari dagokionez, 1983an sartu zen PSNn, Tuterako taldean. Javier Otano dimititu ondoren, 1996an, PSN kudeatu zuen biltzarrean sartu zen, eta, 1997ko abenduan, PSNko Idazkari Orokorra bihurtu zen. Bi aldiz, 1999an eta 2003an, PSNko zerrendaburua izan zen, baina hamaikana eserleku lortuta, ezin izan zuen boterea eskuratu.

2004ko uztailean, PSNko VIII. biltzarrean, Carlos Chivitek garaitu zuen PSNko burua izateko. 2004ko irailean, Carlos Chivitek eskatuta, alderdiko bozeramailea izateari utzi zion. 2007ko hauteskundeetan hamargarren postuan joan zen PSNko Nafarroako Parlamenturako zerrendan, eta, beraz, legebiltzar hartako diputatu da.
Multicast

**Multicast** edo **multidifusioa** edo **komunikazio helburuanitza**, konputagailu-sare batean, aldi berean, igorle bakarretik hainbat hartzailera komunikazioa gauzatzea da, horretarako estrategiarik eraginkorrena erabiliz. Unicast motako komunikazio baten ez bezala kopia bakarra bidaltzen da eta nodo bakoitzean mezua behin bakarrik birbidaltzen da eta kopiak sortzen dira soilik loturak zatitzen direnean.

## Helburuaniztasuna lortzeko bideak 
;Sareak ez du onartzen helburuaniztasuna: Helburuanitzeko bideak kudeatzeko gai ez diren bideratzaileak dituen sareak berez ezin du helburuaniztasuna onartu. Hau lortu daiteke, ordea, unicast konexioak erabiliz, bat igorle eta jasotzaile bikote bakoitzeko. Kasu honetan igorleak mezuaren hartzaile beste kopia bidali beharko ditu, eraginkortasuna ez delarik oso handia izango.
250px|erdian
;Sareak onartzen du helburuaniztasuna: Sareko bideratzaileak helburuanitzeko bideak kudeatzeko gai badira (M-bideratzaileak), multicast komunikazioa era arruntean egingo da. Igorleak mezuaren kopia bakarra bidaliko du eta kopiak sortuko dira soilik loturak bide ezberdinetan zatitzen direnean.
250px|erdian

## Talde helburuanitzak 
Multicast komunikazioak talde helburuanitzetan gauzatzen dira. Talde hauetan konputagailu bakoitzak bi helbide ditu: bat unicast, eta multicast bestea. Unicast helbidea konputagailuaren beraren IP helbidea da. Multicast helbidea, aldiz, konputagailuak parte hartzen duen talde helburuanitzaren IP helbidea da.

Talde helburuanitzak edozein tamainakoak izan daitezke eta konputagailuak beren kabuz sartu eta irtetzen dira taldetik, horretarako IGMP protokoloa erabiltzen delarik. Igorleak ez daki nork jasotzen duen berak bidalitakoa, ezta ea inork jasotzen duen ere. Ez dago taldekideen zerrendarik, eta igorleek ez dute zertan taldeko partaide izan behar.

## Helbide helburuanitzak 
Talde helburuanitzen helbideak D klaseko IP helbideak dira, 224.0.0.0 eta 239.255.255.255 artekoak. Hau da, lehenengo 4 biten balioak 1110 dituztenak.

Helbide hauek helburuko helbide bezala bakarrik erabili daitezke, eta hauetako helbide bakoitzak talde helburuanitz bat identifikatzen du, helbidearekin bidalitako mezua taldeko kide guztiei ailegatuko zaielarik.

## Ikus,gainera 
* Azpisare-maskara
* Spanning Tree Protocol

## Erreferentziak 
J. Kurose, K.W. Ross, Computer Networks, 3rd ed.

## Kanpo estekak
Saint Kitts eta Nevisko ekonomia

**Saint Kitts eta Nevisko ekonomia** azukre eta turismoa oinarritzen da gehienbat. Mende bat baino gehiagoz, azukrea izan da herrialdearen esportazio nagusia baina ekoizpen kostuen igoerak, munduko merkatu prezio txikiek eta harenganako mendekotasuna murrizteko gobernuaren esfortzuek nekazaritzako sektorearen dibertsifikazio gorakor batera eraman dute.

2005eko azken zatian, gobernuak azukre konpainia publikoa ixtea erabaki zuen galerak izan eta herrialdearen defizit fiskalaren erantzule esanguratsua zelako. Azukrea oraindik ere nekazaritza sektorea menperatzen duen bitartean, turismoa, esportaziora bideratutako fabrikazioa eta offshore bankuak garatzen ari dira eta herrialdearen ekonomian gero eta pisu gehiago daukate.

Turismoaren igoera moneta atzerritarren hazkundearen erantzule nagusia bilakatu da Saint Kitts eta Nevisen. Herrialdeak arroparen industria arrakastatsu bat ere garatu du eta Karibeko muntaketa elektronikoen industria handienetako bat dauka.

1990eko hamarkadan zehar, Saint Kitts eta Neviseko BPGa %5,5eko hazkundea eduki zuen urtero baina hazkunde indartsu hau 1998 eta 1999an gertatutako urakanek eten zuten. Urakanen osteko berreraiketak ekonomia berrabiarazi zuen BPGaren %6.2ko hazkundearekin 2000. urtean. 2001 urtea nahiko ondo hasi zen nahiz eta urakanen osteko eraikuntzaren booma amaitua zen eta igoera mantxotzen zijoan 2000ko ratioaren aldean.
 
Irailaren 11ren ostean baina, turisten bisitak supituki jaitsi ziren eta ekonomikoki erlazionaturik zeuden sektoreen aktibitateek (errepideen eraiketak edo txikizkako salmentek kasu) behera egin zuten turismoarekin batera. Horregatik, BPGaren igoera nabarmen murriztu zen 2001 eta 2002an.

Jarduera ekonomikoa berreskuratu egin da 2003tik, batez ere turismoaren igoera indartsu batengatik. Bere zor publikoaren maila altua dela eta, herrialdeak zerga politika zuhur bat behar du igoera ekonomiko iraunkor bat ziurtatzeko.
Monistrol de Calders

**Monistrol de Calders** Kataluniako udalerria da, Moianès eskualdean eta Bartzelonako probintzian kokatua. 21,96&nbsp;km²-ko azalera du eta 2009ko urtarrilaren 1eko erroldaren arabera 683 biztanle zituen.

Erreka ugari dituen eskualde menditsuan kokaturik dago. Higadurak "codro" ("codòl" bertako hitzetik eratua) izeneko forma bereziko harriak sortu ditu. Horien artean, azpimarragarrienak hauek dira: Codro Barret, Codro Bolet, Codro Bressol eta Codro Llampat.

## Demografia 
## Aztarna arkeologikoak 
Udalerri honetan Pla de Trullarseko trikuharria dago, 2005. urtearen hasieran zaharberritu zena. Horrez gain, arkitektura erromanikoko eraikuntzak eta iberiar hilobiak daude.

## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea.
María Victoria Arraiza

**María Victoria Arraiza Zorzano** (Iruñea, 1962ko urriaren 1a - 2015eko urtarrilaren 17a) politikaria eta irakaslea izan zen. PSNko kidea zen.

Nafarroako Unibertsitate Publikoan Soziologian doktore zen eta UNEDen Psikologia ikasketak egin zituen. Ogibidez Bigarren Hezkuntzako irakasle izan zen. 2007ko hauteskundeekin Nafarroako Parlamentuko kide bihurtu zen.

## Erreferentziak